PTT จับมือรัฐ-เอกชน ตั้งกลุ่ม “Hydrogen Thailand” ขับเคลื่อนพลังงานทางเลือกใหม่
PTT จับมือรัฐ-เอกชน ตั้งกลุ่ม "Hydrogen Thailand" ขับเคลื่อนพลังงานทางเลือกใหม่
PTT จับมือรัฐ-เอกชน ตั้งกลุ่ม "Hydrogen Thailand" ขับเคลื่อนพลังงานทางเลือกใหม่
20 ต.ค. 2563

นายวิทวัส สวัสดิ์-ชูโต ประธานเจ้าหน้าที่เทคโนโลยีและวิศวกรรม บริษัท ปตท. จำกัด (มหาชน) หรือ PTT และประธานกลุ่ม Hydrogen Thailand พร้อมด้วยนายทวารัฐ สูตะบุตร หัวหน้าผู้ตรวจราชการกระทรวงสำนักงานปลัดกระทรวง กระทรวงพลังงาน นายนินนาท ไชยธีรภิญโญ ประธานคณะกรรมการ บริษัท โตโยต้า มอเตอร์ ประเทศไทย จำกัด  นายยูคิโอะ โยชิดะ ผู้ช่วยกรรมการผู้จัดการใหญ่ บริษัท โตโยต้า ไดฮัทสุ เอ็นจิเนียริ่ง แอนด์ แมนูแฟคเจอริ่ง จำกัด
โดย นายปิยบุตร จารุเพ็ญ กรรมการผู้จัดการ บริษัท บางกอกอินดัสเทรียลแก๊ส จำกัด (BIG)  นายเรอิจิ ฟูจิตะ ประธานบริษัท บริษัท มิตซุยแอนด์คัมปนี (ไทยแลนด์) จำกัด  และนางสาวสุมิตตรา จรสโรจน์กุล ผู้อำนวยการกลุ่มวิจัยนวัตกรรมพลังงาน ศูนย์เทคโนโลยีพลังงานแห่งชาติ (ENTEC) สำนักงานพัฒนาวิทยาศาสตร์และเทคโนโลยีแห่งชาติ (สวทช.) ร่วมงาน Hydrogen Thailand Symposium ซึ่งจัดขึ้นเพื่อกระตุ้นให้เกิดความร่วมมือระหว่างสมาชิกจากทั้งหน่วยงานภาครัฐและเอกชนในการแลกเปลี่ยนองค์ความรู้ และสนับสนุนนโยบายภาครัฐที่เกี่ยวข้อง
ทั้งนี้ ปตท. เล็งเห็นความสำคัญของเทคโนโลยีไฮโดรเจน (Hydrogen) และเซลล์เชื้อเพลิง (Fuel Cell) จึงได้ริเริ่มจัดตั้งกลุ่ม Hydrogen Thailand เพื่อขับเคลื่อนเป็นพลังงานทางเลือกใหม่แห่งอนาคต สำหรับเศรษฐกิจหมุนเวียนคาร์บอนต่ำในประเทศไทย รวมถึงยังช่วยลดการปล่อยมลพิษหรือก๊าซเรือนกระจก งานนี้นับเป็นจุดเริ่มต้นของ ปตท. และกลุ่มพันธมิตรในการพัฒนาธุรกิจใหม่ พร้อมสนับสนุนการใช้งานเทคโนโลยีไฮโดรเจนให้เกิดขึ้นอย่างเป็นรูปธรรม ส่งเสริมการพัฒนาประเทศและการพัฒนาพลังงานอย่างยั่งยืนร่วมกันต่อไป